1453

Η τρέχουσα σελίδα αφορά το έτος 1453 κατά το Γρηγοριανό ημερολόγιο

Γεγονότα 
Μάρτιος - Οι Οθωμανοί καταλαμβάνουν τη Σηλυβρία.
6 Απριλίου − Ο Μωάμεθ Β΄ ξεκινά την πολιορκία της Κωνσταντινούπολης, η οποία θα πέσει στις 29 Μαΐου.
Απρίλιος - Οι Οθωμανοί καταλαμβάνουν τους Επιβάτες Θράκης.
20 Απριλίου − Ο πλοίαρχος Φλαντανελλάς εισέρχεται στον Κεράτιο κόλπο διασπώντας τον οθωμανικό αποκλεισμό και εφοδιάζει την πολιορκούμενη Κωνσταντινούπολη. Τρεις γενοβέζικες γαλέρες, που συνοδεύουν το πλοίο του Φλαντανελλά, εμπλέκονται στην τελευταία ναυμαχία της βυζαντινής ιστορίας.
6 Απριλίου-29 Μαΐου − Πολιορκία και Άλωση της Κωνσταντινούπολης: Ο Οθωμανός σουλτάνος Μωάμεθ Β΄ ο Πορθητής δίνει τέλος στη Βυζαντινή Αυτοκρατορία καταλαμβάνοντας την πρωτεύουσά της, Κωνσταντινούπολη. Στη μάχη χρησιμοποιήθηκαν ίσως για πρώτη φορά ολμοβόλα. Το επακόλουθο κλείσιμο της παραδοσιακής χερσαίας διαδρομής από την Ευρώπη προς την Άπω Ανατολή και η ανάγκη ανεύρεσης νέων θαλάσσιων οδών οδηγεί στην Εποχή των Ανακαλύψεων και δίνει τέλος στον Μεσαίωνα. 
17 Ιουλίου − Μάχη του Καστιγιόν: Στην τελευταία μάχη του Εκατονταετούς Πολέμου, οι γαλλικές δυνάμεις νικούν τις αγγλικές στη Γασκώνη.

Γεννήσεις 

13 Οκτωβρίου − Εδουάρδος του Ουεστμίνστερ, πρίγκιπας της Ουαλίας
28 Οκτωβρίου - Τζουλιάνο των Μεδίκων, κυβερνήτης της Φλωρεντίας
13 Νοεμβρίου - Χριστόφορος Α΄, μάργραβος του Μπάντεν
Μιχαήλ Μάρουλος, Έλληνας λόγιος

Θάνατοι 

28 Φεβρουαρίου − Ισαβέλλα, δούκισσα της Λωρραίνης
29 Μαΐου - Κωνσταντίνος ΙΑ΄ Παλαιολόγος, Βυζαντινός αυτοκράτορας
1 Ιουνίου − Ιωάννης Ιουστινιάνης, Ιταλός στρατιωτικός
3 Ιουνίου − Λουκάς Νοταράς, μέγας δούκας της Βυζαντινής αυτοκρατορίας
13 Οκτωβρίου - Ιάκωβος, μάργραβος του Μπάντεν-Μπάντεν

Έτη